**ΥΠΕΥΘΥΝΗ ΔΗΛΩΣΗ ΕΚΠΡΟΣΩΠΟΥ ΤΟΥ ΥΠΟΨΗΦΙΟΥ ΦΟΡΕΑ**

**ΠΡΟΣ ΕΠΙΧΟΡΗΓΗΣΗ ΑΠΟ ΤΟ ΠΡΟΓΡΑΜΜΑ ΘΕΜΑΤΙΚΩΝ ΔΩΡΕΩΝ [[1]](#footnote-2)**

###### Προς το Ίδρυμα Μποδοσάκη

…………………………….. με την ιδιότητα του/της νομίμου εκπρόσωπου **- \_\_\_\_\_\_\_ [Πρόεδρος ΔΣ, Διαχειριστής κ.ο.κ.] του / της [νομική μορφή, π.χ. ΝΠΔΔ, νοσοκομείο, κλπ.] με την επωνυμία [επωνυμία του Φορέα], που εδρεύει στην \_\_\_\_\_[Δήμος], οδός \_\_\_\_\_ αριθ. \_\_\_\_\_ [ΑΦΜ\_\_\_\_\_- ΔΟΥ \_\_\_\_\_- Αριθ. ΓΕΜΗ, Μητρώου Σωματείων, Αριθ. Γενικού Μητρώου Φορέων Κοινωνικής και Αλληλέγγυας Οικονομίας κ.ο.κ. \_\_\_\_], εφεξής ο «Φορέας»,** δηλώνω υπεύθυνα ότι:

1. Όλες ανεξαιρέτως οι πληροφορίες που περιλαμβάνονται στην παρούσα αίτηση του ως άνω υπ’ εμού εκπροσωπούμενου Φορέα για τη λήψη Επιχορήγησης από το ΠΡΟΓΡΑΜΜΑ ΘΕΜΑΤΙΚΩΝ ΔΩΡΕΩΝ του Ιδρύματος Μποδοσάκη (εφεξής και «Πρόγραμμα») είναι πλήρεις και αληθείς.
2. Ο Φορέας που εκπροσωπώ πληροί τα κριτήρια γενικής επιλεξιμότητας για την υποβολή αίτησης επιχορήγησης, όπως αυτά προσδιορίζονται στους Όρους και Προϋποθέσεις του Προγράμματος, των οποίων ο ως άνω υπ’ εμού εκπροσωπούμενος Φορέας έχει λάβει πλήρη γνώση και τους οποίους αποδέχεται ρητά και ανεπιφύλακτα.
3. Ο Φορέας που εκπροσωπώ έχει την οργανωτική, οικονομική και λειτουργική ικανότητα υλοποίησης και ολοκλήρωσης της προτεινόμενης προς επιχορήγηση δράσης.
4. Είμαι εξουσιοδοτημένος/η από τον Φορέα που εκπροσωπώ για την υποβολή της παρούσας Υπεύθυνης Δήλωσης, της παρούσας αίτησης για τη λήψη Επιχορήγησης από το ΠΡΟΓΡΑΜΜΑ ΘΕΜΑΤΙΚΩΝ ΔΩΡΕΩΝ του Ιδρύματος Μποδοσάκη και για την υπογραφή της σχετικής σύμβασης επιχορήγησης για λογαριασμό του σε περίπτωση που η παρούσα αίτηση εγκριθεί.
5. Ο Φορέας που εκπροσωπώ **πληροί** όλες τις ακόλουθες προϋποθέσεις[[2]](#footnote-3):
	1. Δεν τελεί υπό οποιοσδήποτε δικαστικό περιορισμό ή υποχρέωση συμμόρφωσης προς δικαστικές αποφάσεις ή διαταγές (π.χ. αναγκαστική διαχείριση, διορισμό διοίκησης).
	2. Οι εταίροι, οι νόμιμοι εκπρόσωποι, οι διαχειριστές, τα μέλη του Διοικητικού ή του Εποπτικού Συμβουλίου (αν είναι Σωματείο ή Ίδρυμα) και εν γένει τα πρόσωπα που είναι επιφορτισμένα με τη διοίκηση και διαχείριση των υποθέσεων του δεν έχουν καταδικαστεί για οποιοδήποτε αδίκημα που σχετίζεται με τα καθήκοντά τους.
	3. Είναι φορολογικά και ασφαλιστικά ενήμερος και θα είναι φορολογικά και ασφαλιστικά ενήμερος κα’ όλη τη διάρκεια εκτέλεσης της προτεινόμενης προς επιχορήγησης δράσης.
6. Σε περίπτωση που ο Φορέας που εκπροσωπώ επιλεχθεί αρχικώς προς επιχορήγηση από το ΠΡΟΓΡΑΜΜΑ ΘΕΜΑΤΙΚΩΝ ΔΩΡΕΩΝ, δεσμεύεται να προσκομίσει τα ακόλουθα έγγραφα (ενδεικτικά) πριν από την υπογραφή της σχετικής Σύμβαση Επιχορήγησης:
7. Καταστατικό / συστατικό έγγραφο, νομίμως δημοσιευμένο, όπως τροποποιημένο ισχύει.
8. Νομιμοποιητικά έγγραφα για την αρμοδιότητα εκπροσώπησης του / των υπογράφοντος /ντων την παρούσα υπεύθυνη δήλωση και την τυχόν σύμβαση επιχορήγησης.
9. Σε περίπτωση που ο Φορέας που εκπροσωπώ επιλεχθεί προς επιχορήγηση από το Πρόγραμμα, δίδει ήδη δια της παρούσας την άδεια στο Ίδρυμα Μποδοσάκη το δικαίωμα να δημοσιεύσει την επωνυμία και το λογότυπο/σήμα του, το αντικείμενο της επιχορηγούμενης δράσης και το ποσό της επιχορήγησης.
10. Περαιτέρω δηλώνω υπεύθυνα ότι:

- δεν συντρέχει οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών, επαγγελματικών ή άλλων) μεταξύ των μελών του, των εταίρων του, των μελών των οργάνων διοίκησης, των νόμιμων εκπροσώπων, των υπαλλήλων και εν γένει συνεργατών του Φορέα που εκπροσωπώ α. με όργανα, στελέχη της διοίκησης, μέλη του προσωπικού και εν γένει συνεργάτες του Εταίρου του (εάν υπάρχει) ή/και συγγενείς αυτών εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τετάρτου βαθμού για την υλοποίηση της δράσης που έχει επιλεγεί προς επιχορήγηση, β. με όργανα, στελέχη της διοίκησης, μέλη του προσωπικού και εν γένει συνεργάτες του Ιδρύματος Μποδοσάκη) ή/και συγγενείς αυτών εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τετάρτου βαθμού, που εμπλέκονται καθ’ οιονδήποτε τρόπο στις διαδικασίες υλοποίησης του Προγράμματος, γ. με τους προμηθευτές, υπεργολάβους, εξωτερικούς συνεργάτες ή/και συγγενείς αυτών εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τετάρτου βαθμού που θα απασχοληθούν στην υλοποίηση του έργου και δ. με οποιοδήποτε πρόσωπο αντλεί περιουσιακά οφέλη από την υλοποίηση του έργου.

- ο Φορέας Υλοποίησης που εκπροσωπώ θα δηλώσει στο Ίδρυμα Μποδοσάκη, αμελλητί με την περιέλευση σε γνώση του, οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών, επαγγελματικών ή άλλων) μεταξύ των μελών του, των εταίρων του, των μελών των οργάνων διοίκησης του, των νόμιμων εκπροσώπων του, των υπαλλήλων και εν γένει συνεργατών του α. με όργανα, στελέχη της διοίκησης, μέλη του προσωπικού και εν γένει συνεργάτες του Εταίρου του (εάν υπάρχει) ή/και συγγενείς αυτών εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τετάρτου βαθμού για την υλοποίηση της δράσης που έχει επιλεγεί προς επιχορήγηση, β. με όργανα, στελέχη της διοίκησης, μέλη του προσωπικού και εν γένει συνεργάτες του Ιδρύματος Μποδοσάκη ή/και συγγενείς αυτών εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τετάρτου βαθμού, που εμπλέκονται καθ’ οιονδήποτε τρόπο στις διαδικασίες υλοποίησης του Προγράμματος, γ. με τους προμηθευτές, υπεργολάβους, εξωτερικούς συνεργάτες ή/και συγγενείς αυτών εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τετάρτου βαθμού που θα απασχοληθούν στην υλοποίηση του έργου και δ. με οποιοδήποτε πρόσωπο αντλεί περιουσιακά οφέλη από την υλοποίηση του έργου, οποτεδήποτε και εάν προκύψει τέτοια κατάσταση σύγκρουσης συμφερόντων.

1. Ο ως άνω υπ’ εμού εκπροσωπούμενος Φορέας έχει λάβει πλήρη και σαφή γνώση της Ενημέρωσης περί Προστασίας Δεδομένων Προσωπικού Χαρακτήρα που αφορά στις δραστηριότητες επεξεργασίας προσωπικών στο πλαίσιο του Προγράμματος από το Ίδρυμα Μποδοσάκη ως Υπεύθυνο Επεξεργασίας, Ίδρυμα Μποδοσάκη, η οποία βρίσκεται αναρτημένη, ελευθέρως προσβάσιμη, στην ιστοσελίδα του Ιδρύματος.
2. Ο ως άνω υπ’ εμού εκπροσωπούμενος Φορέας θα γνωστοποιεί με κάθε πρόσφορο μέσο σε όλα τα σχετιζόμενα με την υλοποίηση της προτεινόμενης προς επιχορήγησης δράσης που έχει επιλεγεί προς επιχορήγηση στο πλαίσιο του Προγράμματος, την Ενημέρωση περί Προστασίας Δεδομένων Προσωπικού Χαρακτήρα που αφορά στις δραστηριότητες επεξεργασίας προσωπικών στο πλαίσιο του Προγράμματος από το Ίδρυμα Μποδοσάκη ως Υπεύθυνο Επεξεργασίας, η οποία βρίσκεται αναρτημένη, ελευθέρως προσβάσιμη, στην ιστοσελίδα του Ιδρύματος.
3. Ο ως άνω υπ’ εμού εκπροσωπούμενος Φορέας θα υλοποιήσει το επιλεγέν Έργο – Δράση με απόλυτο σεβασμό στα προσωπικά δεδομένα όλων των σχετιζόμενων με την υλοποίηση της προσώπων και σε απόλυτη συμμόρφωση προς το οικείο κανονιστικό πλαίσιο (Γ.Κ.Π.Δ., ν. 4624/2019, κατευθυντήριες κα νομολογία της ΑΠΔΠΧ κ.λπ.).
4. Ο ως άνω υπ’ εμού εκπροσωπούμενος Φορέας θα υλοποιήσει την προτεινόμενη προς επιχορήγηση δράση δίχως να θίγονται καθ’ οιονδήποτε τρόπο δικαιώματα διανοητικής (πνευματικής και βιομηχανικής) ιδιοκτησίας οποιουδήποτε εμπλεκόμενου προσώπου ή/και τρίτων.
5. Με την πιο πάνω ιδιότητα μου έχω, δίχως οποιονδήποτε περιορισμό, την εξουσία για την υποβολή της παρούσας Υπεύθυνης Δήλωσης, της αίτησης για τη λήψη επιχορήγησης από το Πρόγραμμα Θεματικών Δωρεών και για την υπογραφή της σχετικής Σύμβασης Επιχορήγησης για λογαριασμό του ως Φορέα τον οποίο εκπροσωπώ.
6. Αναγνωρίζω πως σε περίπτωση που διαπιστωθεί με οποιοδήποτε πρόσφορο μέσο ότι οποιαδήποτε εκ των δηλώσεων που περιλαμβάνονται στην παρούσα τυγχάνει αναληθής – ανακριβής, η αίτηση Επιχορήγησης του Φορέα που εκπροσωπώ θα απορριφθεί και ο τελευταίος θα αποκλειστεί, άλλως απενταχθεί δια καταγγελίας της σχετικής Σύμβασης Επιχορήγησης από το Πρόγραμμα και θα υποχρεούται να αποδώσει τυχόν εισπραχθέντα ποσά Επιχορήγησης ως αχρεωστήτως καταβληθέντα.
1. Η παρούσα Υπεύθυνη Δήλωση υπέχει θέση ΥΠΕΥΘΥΝΗΣ ΔΗΛΩΣΗΣ του Ν. 1599/1986., συμπληρώνεται μέσω gov.gr. και επισυνάπτεται ηλεκτρονικά στην αίτηση προς λήψη Επιχορήγησης από το ΠΡΟΓΡΑΜΜΑ ΘΕΜΑΤΙΚΩΝ ΔΩΡΕΩΝ του Ιδρύματος Μποδοσάκη. [↑](#footnote-ref-2)
2. Αν συντρέχει περίπτωση, αναγράψτε σχετικά ανά περίπτωση. [↑](#footnote-ref-3)